
Z A P I S N I K
37. sjednice Vijeća Mjesnog odbora Čulinec održane 21. ožujka 2024.

u sjedištu Mjesnog odbora, Ulica Badema 2a s početkom u 16.30 sati
NAZOČNI ČLANOVI VIJEĆA: Mario Kolar, Damir Škarić, Hrvoje Holler, Suzana Benc i Jadranka Petrović.
NENAZOČNI ČLANOVI VIJEĆA: -/-

OSTALI NAZOČNI: -/-
Predsjedava Mario Kolar, predsjednik Vijeća.

Zapisnik vodi Mario Kolar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 37. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst Zapisnika 36. sjednice Vijeća, održane 28. veljače 2024, bez izmjena.

Na prijedlog potpredsjednika Vijeće jednoglasno utvrđuje
DNEVNI RED:

1. Prijedlog zaključka za izvedbu murala na zidu u podvožnjaku u ulici 2. gardijske brigade „Gromovi“

2. Zahtjev za korištenjem prostora 

            a)-političke stranke FOKUS-donošenje zaključka
           b)-Adrian Veseli, jednokratno korištenje prostora-donošenje zaključka

           c)-Anđelka Ačkar, jednokratno korištenje prostora-donošenje zaključka
3. Pitanja, prijedlozi i obavijesti
Ad. 1. Prijedlog zaključka za izvedbu murala na zidu u podvožnjaku u ulici 2. gardijske brigade „Gromovi“.
Članovi Vijeća primili su pisani materijal uz poziv.

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.
Vijeće s tri glasa „za“ i dva „suzdržana“ glasa donosi 

Z A K LJ U Č A K

o davanju suglasnosti za izvedbu murala na zidu u podvožnjaku u Ulici 2. gardijske brigade „Gromovi“

1. Vijeće Mjesnog odbora Čulinec je na svojoj 35. sjednici uvrstilo u PLAN potreba za aktivnostima, programima i projektima unapređenja kvalitete života građana: „Oslikavanje javne površine grafitima uz edukaciju mladih vezanu uz uličnu umjetnost. U mjesecu lipnju bi se iscrtao mural na istočnom zidu u podvožnjaku Ulice 2. gardijske brigade „Gromovi“.

2. Od Gradskog ureda za obnovu, izgradnju, prostorno uređenje, graditeljstvo i komunalne poslove-Odsjek za komunalne poslove traži se suglasnost za izvođenje istog.

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove-Odsjek za komunalne poslove.

Ad. 2.  Zahtjev za korištenjem prostora.
Članovi Vijeća primili su pisani materijal uz poziv
a)-Politička stranka FOKUS
U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.
Vijeće jednoglasno  donosi

Z A K L J U Č A K

o povremenom korištenju prostora objekta mjesne samouprave

Čulinec za 2024.

I.  Vijeće Mjesnog odbora Čulinec razmotrilo je  zahtjev za povremeno korištenje prostora objekta mjesne samouprave Čulinec u 2024. za potrebe, političke stranke FOKUS-Čulinec

II. Odobrava se povremeno korištenje prostora FOKUS-u,  Čulinec, petkom od 18.00 do 22.00 sata bez naknade

III. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenja o korištenju, a u skladu s ovim Zaključkom.

b)-Adrian Veseli, korištenje prostora

U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.
Vijeće s dva glasa „za“ dva glasa „protiv“ i jednim „suzdržanim“ glasom donosi
Z A K L J U Č A K

o jednokratnom korištenju prostora objekta mjesne samouprave

prema zahtjevu Adriana Veseli

1. Adrianu Veseli, Degidovečka 5, Zagreb, ne odobrava se  jednokratno korištenje prostora u objektu mjesne samouprave MO Čulinec, Ulica badema 2a, dana 21. travnja 2024. u traženom terminu. 

2. Ovaj zaključak dostavlja se Adrianu Veseli Zagreb, Degidovečka 5.

c)-Anđelka Ačkar, korištenje prostora.
U raspravi sudjeluju: Mario Kolar, Damir Škarić, Suzana Benc, Hrvoje Holler i Jadranka Petrović.
Vijeće s dva glasa „za“ dva glasa „protiv“ i jednim „suzdržanim“ glasom donosi
Z A K L J U Č A K

o jednokratnom korištenju prostora objekta mjesne samouprave 

prema zahtjevu Anđelki Ačkar

1. Anđelki Ačkar, Zagreb, I. Kozari put 14. odvojak br. 9. ne odobrava se  jednokratno korištenje prostora u objektu mjesne samouprave MO Čulinec, Ulica badema 2a, dana 6. travnja 2024. u traženom terminu. 

2. Ovaj zaključak dostavlja se Anđelki Ačkar, Zagreb, I. Kozari put 14. odvojak br. 9.

Ad. 3. Pitanja, prijedlozi i obavijesti.
Budući da se nitko nije javio za riječ predsjednik zatvara točku dnevnog reda i zaključuje sjednicu.

Dovršeno u 17:30 sati.
KLASA: 024-08/24-003/568
URBROJ: 251-13-11-4/006-24-2
U Zagrebu, 21. ožujka  2024.
Zapisnik sastavio: 
Silvestar Smrekar







                                                                                                    Predsjednik

                                                                         Vijeća Mjesnog odbora

                                                                      Čulinec

                                                                       Mario Kolar

	Članovi Vijeća
	Točka 1.
	Točka 2.
	Točka 3.
	Točka 4.

	Mario Kolar
	+
	+
	0
	0

	Hrvoje Holer
	-
	+
	-
	-

	Damir Škarić
	+
	+
	+
	+

	Suzana Benc
	+
	+
	+
	+

	Jadranka Petrović
	-
	+
	-
	-

	 NIJE PRISUTAN= prekrižiti ime
	
	
	
	
	
	


